მოსკოვს ცრემლების არ სჯერა
„მოსკოვს ცრემლების არ სჯერა“ (რუს. Москва́ слеза́м не ве́рит) — საბჭოთა მხატვრული ორსერიიანი მელოდრამის ჟანრის ფილმი, გადაღებული რეჟისორ ვლადიმირ მენშოვის მიერ, კინოსტუდია „მოსფილმში“. გამოვიდა 1979 წელს. ცნობილია, რომ 1980 წელს იგი 90 მილიონამდე მაყურებელმა იხილა. სურათში მთავარ როლებს ასრულებენ ვერა ალენტოვა, ალექსეი ბატალოვი, ირინა მურავიოვა და რაისა რიაზანოვა. 1981 წელს ფილმს მიენიჭა ოსკარი საუკეთესო უცხოენოვანი ფილმისთვის, ისევე, როგორც სსრკ-ის სახელმწიფო პრემია.